Diari Oficial de la Generalitat Valenciana


Sumari del DOGV 2154, del 29-11-1993 (1993/829925)

RESOLUCIÓ de 16 de novembre de 1993, de la Direcció General de la Funció Pública, per la qual es convoca el concurs general de trasllats núm. 9/93-FE, per a la provisió de llocs de treball de naturalesa funcionarial, grup D, sector administració especial, Agent Mediambiental.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2154

Data del DOGV
:   29-11-1993

Secció del DOGV
:   AUTORITATS I PERSONAL

Número del document
:   1993/829925


Data del document
:   16-11-1993

Organisme emissor
:   Conselleria d'Administració Pública

Tipus de document
:   Resolució

Anàlisi jurídica

Resolució de 16 de novembre de 1993, de la Direcció General de la Funció Pública, per la qual es convoca el concurs general de trasllats núm. 9/93-FE, per a la provisió de llocs de treball de naturalesa funcionarial, grup D, sector administració especial, Agent Mediambiental.  
Atès que hi ha llocs de treball vacants del grup D, sector administració especial, Agent Mediambiental, a les distintes conselleries, la provisió dels quals sha d'efectuar mitjançant concurs, d'acord amb el que disposen el text refós de la Llei de la Funció Pública Valenciana i el Decret 69/1986, de 2 de juny, pel qual s'aprova el Reglament de Selecció de Personal i Provisió de Lloes de Treball, resolc:  
Convocar concurs per a la provisió dels llocs de treball que s'allisten en l'annex II d'aquesta resolució, d'acord amb les següents bases:  
Primera. Participants  
A) Voluntaris. Podran participar en aquest concurs:  
1) Els funcionaris de carrera del grup D, sector d'administració especial, al servei de l'administració del Consell de la Generalitat Valenciana, que es troben ocupant llocs de treball del grup D, sector administració especial, Agent Mediambiental o Agent Forestal, respectivament, i que es troben en qualsevol de les següents situacions administratives:  
- Servei actiu, sempre que hagen estat amb destinació definitiva un, mínim de dos anys en el lloc que ocupen en el moment de concursar, llevat dels supòsits assenyalats en l'apartat 6 de l'article 20 del Text Refós de la Llei de la Funció Pública Valenciana.  
- Qualsevol de les situacions d'excedència voluntària. En el cas d'excedència voluntària per interès particular, si en la data d'acabament del termini de presentació d'instàncies han transcorregut dos anys des de la declaració en l'esmentada situació.  
- Serveis especials.  
- Serveis en altres administracions públiques.  
2) Els contractats laborals amb caràcter indefinit al servei de l'administració del Consell de la Generalitat Valenciana, que es troben ocupant llocs de treball de naturalesa funcionarial del grup D, sector administració especial, agent mediambiental o agent forestal, respectivament, i que es troben en qualsevol dels següents casos:  
- Servei actiu, sempre que hagen estat amb destinació definitiva un mínim de dos anys en el lloc que ocupen en el moment de concursar.  
- Excedència voluntària. En el cas d'excedència per interès particular caldrà acreditar que el dia d'acabament del termini de presentació d'instàncies ha transcorregut més d'un any des de la declaració d'aquesta situació.  
B) Forçosos. Estan obligats a participar en aquest concurs:  
1) El personal nomenat habilitat per Resolució de data 16 de novembre de 1993, del Conseller d'Administració Pública, després d'haver superat les proves d'habilitació corresponents a l'Oferta d'Ocupació Pública de 1992.  
2) Els funcionaris de carrera excedents forçosos i els suspesos que hagen acomplert el període de suspensió.  
3) Els funcionaris de carrera amb destinació provisional.  
4) Els contractats laborals amb caràcter indefinit que estiguen en servei actiu amb destinació provisional.  
El personal a que fa referència el punt 1) d'aquest apartat que no participe en aquest concurs perdrà els seus drets.  
Els excedents forçosos i suspesos que no participen en aquest concurs seran declarats excedents voluntaris.  
El personal amb destinació provisional a què fan referència els punts 3) i 4) d'aquest apartat que no participe en aquesta convocatòria quedarà sense destinació i a. disposició del secretari general de la conselleria en que prestava serveis.  
Segona. Presentació de sol·licituds  
Les sol·licituds, adaptades al model que es publica en l'annex I, caldrà presentar-les en el termini de 15 dies hàbils, comptadors des de l'endemà de la publicació d'aquesta convocatòria en el DOGV, al Registre General de la Conselleria d'Administració Pública, c/ del Miquelet número 5, 46681, València, al Servei Territorial d'Administració Pública a Castelló, carrer Major, 78, al Servei Territorial d'Administració Pública a Alacant, passeig del Dr. Gadea, 10, o a les oficines públiques a què fa referència l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
A la sol·licitud s'adjuntaran fotocòpia compulsada del DNI del sol·licitant i una còpia de l'annex de la presa de possessió en el lloc de treball que ocupa actualment.  
Els participants presentaran, a més, tots aquells documents acreditatius de l'antiguitat, titulacions, grau personal reconegut, treball realitzat, cursos de formació i perfeccionament, coneixements de valencià, coneixements d'idiomes comunitaris, i d'altres mèrits que vulguen al·legar. Si els mèrits que s'al·leguen ja consten a la Unitat de Registre de Personal, sols caldrà esmentar-los en la sol·licitud, sense aportar els documents corresponents.  
Tercera. Llocs que es poden sol·licitar  
A) Els participants amb caràcter voluntari sol·licitaran, per ordre de preferència, els llocs de treball inclosos en l'annex II, per als quals complesquen els requisits exigits.  
B) Els participants amb caràcter obligatori hauran de sol·licitar, per ordre de preferència, tots els llocs de treball objecte de la convocatòria per als quals complesquen els requisits exigits.  
Quarta. Barem de mèrits  
La valoració dels mèrits al·legats pels participants, es farà d'acord amb el barem aprovat pel Decret 117/91, de 26 de juny, del Consell de la Generalitat Valenciana (DOGV núm. 1577, de 2 de juliol de 1991), modificat pel Decret 176/93 de 28 de setembre, del Consell de la Generalitat Valenciana (DOGV núm. 2118, de 6 d'octubre de 1993).  
Cinquena. Comissió avaluadara  
L'avaluació dels mèrits, la farà la comissió avaluadara integrada pels següents membres:  
Titulars:  
President: Sr. Manuel Entrambasaguas Gómez, representant de la Direcció General de la Funció Pública.  
Vocals:  
- Sr. Juan Uriol Batuecas, de la Conselleria de Medi Ambient.  
- Sra. Adoración de Rufino Ramón, de la Conselleria de Medi Ambient.  
- Sr: Arturo Iñíguez Monterde, representant del sindicat CSIF.  
- Sr. Francisco Chapa Nebreda, representant del sindicat UGT.  
- Sr. Ignacio Lacomba Andueza, representant del sindicat CCOO.  
Vocal-secretària: Sra. Gloria Navarro Ferrando, representant de la Direcció General de la Funció Pública.  
Suplents:  
President: Sr. Vicente Moreno Seguí, representant de la Direcció General de la Funció Pública.  
Vocals:  
- Sra. Carmen Domènech Martínez, de la Conselleria de Medi Ambient.  
- Sr. Manuel Andrés Zuriaga, de la Conselleria d'Administració Pública.  
- Sr. Jesús Soldevila Sáenz de Juano, representant del sindicat CSIF.  
- Sr. Vicente Serrat Marí, representant del sindicat UGT.  
- Sr. José Alfonso Gimeno Arcas, representant del sindicat CCOO.  
Vocal-secretària: Sra. Dolores Tirado Martínez, representant de la Direcció General de la Funció Pública.  
El funcionament de la comissió avaluadara s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre de 1992), per als òrgans col·legiats, i actuarà com a secretari d'actes un dels representants de la Direcció General de la Funció Pública.  
Sisena. Adjudicació de destinacions  
A) L'adjudicació de destinacions es farà seguint el següent ordre de prioritat:  
1. Els funcionaris de carrera i personal laboral amb caràcter indefinit a què fa referència la base primera, apartat A) i apartat B), punts 2, 3 i 4, segons l'ordre de la puntuació que s'hagués aconseguit per aplicació del barem assenyalat en la base quarta, sense perjudici del que disposa l'article 42 del Decret Legislatiu de 20 de març de 1991, del Consell de la Generalitat Valenciana.  
2. El personal habilitat a què fa referència la base primera, apartat B), punt 1. De conformitat amb el que disposa l'article 5, punt 1, de la Llei de la Funció Pública Valenciana, s'aplicarà a aquest personal l'ordre de puntuació obtinguda en les proves selectives, sense perjudici de la puntuació que puga obtenir de la valoració dels mèrits addicionals que al·legue, excepte els que ja hagen estat valorats en les esmentades proves. Aquests mèrits seran els que inclou el Decret 117/91, i se sumaran a la puntuació esmentada. En cas d'igualtat en la puntuació així obtinguda, tindrà prioritat la persona habilitada que hagués obtingut major puntuació en les proves selectives.  
B) En el supòsit que, adjudicades les destinacions al personal assenyalat en el punt primer de l'apartat anterior, les vacants que queden no siguen suficients en nombre per a adjudicar al personal assenyalat en el punt segon de l'apartat anterior, aquest serà convocat per la comissió avaluadara en acte únic, per tal que sol·licite, per ordre de puntuació, les vacants produïdes per l'adjudicació al personal fix dels llocs oferts en el concurs.  
Per u aquesta finalitat, la Direcció General de la Funció Pública verificarà i comprovarà la situació dels llocs de treball objecte de resultes, i facilitarà la relació dels que hagen de ser oferts per a la seua adjudicació.  
Setena. Resolució del concurs  
Aquesta convocatòria la resoldrà la Direcció General de la Funció Pública en un termini no superior a 3 mesos, comptadors des de l'endemà de la data d'acabament del termini de presentació d'instàncies.  
Vuitena. Irrenunciabilitat de les destinacions  
1) Els participants podran desistir de la seua instància dins del termini de presentació d'aquestes. Transcorregut l'esmentat termini no s'acceptarà cap desistiment i quedaran vinculats els participants al resultat del concurs, llevat del supòsit assenyalat en el paràgraf següent.  
2) Les destinacions adjudicades són irrenunciables, llevat de quan s'acredite haver obtingut una altra destinació mitjançant convocatòria pública, quan l'adjudicació haja estat feta amb anterioritat a la del lloc a què hom desitja renunciar. En aquest cas, l'interessat comunicarà a la Direcció General de la Funció Pública aquesta circumstància des de l'endemà de la publicació de la resolució d'aquest concurs en el DOGV fins a l'acabament del termini de presa de possessió.  
3) La Direcció General de la Funció Pública no tramitarà comissions de servei o nomenaments provisionals dels participants en el present concurs que hagen resultat adjudicataris d'un lloc de treball, excepte en aquells casos en que s'acrediten fefaentment les raons de l'article 35 de la Llei de la Funció Pública Valenciana i de l'article 29 del Decret 69/86, del Consell de la Generalitat Valenciana.  
Novena. Cessament i presa de possessió  
En la resolució d'aquest concurs s'indicarà expressament la data de començament dels terminis de cessament i presa de possessió.  
Deu. Recursos  
Les persones interessades podran interposar contra aquesta resolució que posa fi a la via administrativa, després de la comunicació preceptiva a la Direcció General de la Funció Pública, que ha dictat aquesta resolució, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació íntegra en el DOGV, d'acord amb el que estableixen l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 57.2 f) i 58.1 de la Llei de la Jurisdicció Contenciosa Administrativa (disposició addicional onze de la Llei 30/1992). Tot això sense perjudici que s'utilitze qualsevol altra via que es considere oportuna.  
València, 16 de novembre de 1993.- La Directora General de la Funció Pública: Hortènsia Moriones i Almaraz.  
Veure annex